[{"text_idx": "#000002", "text": "Suvepa\u0308evad Varemurrus laadisid inimestesse palju positiivset energiat"}, {"text_idx": "#000003", "text": "Eesti Konservatiivne Rahvaerakonna liikmed pidasid reedel ja laupa\u0308eval Pa\u0308rnumaal Varemurru puhkekeskuses suvepa\u0308evi, kus etendati poliitilisi skets\u030ce, peeti mo\u0303ttetalguid, sporditi eksootilistel aladel nagu saapavise, kukepoks, petang, tehti purjekaga mereso\u0303itu ja tantsiti varajaste hommikutundideni."}, {"text_idx": "#000004", "text": "Suvepa\u0308evadele oli end registreerinud 335 erakonna liiget, kuid lo\u0303puks saabus koos peredega ligi 380 inimest, nii et laagris polnud enam u\u0308htegi vaba kohta u\u0308le, u\u0308tles suvepa\u0308evade peakorraldaja, Po\u0303hja-Tallinna ringkonna juht Urmas Espenberg. \u201cTundub, et meie erakonna liikmete jaoks muutuvad suvepa\u0308evad aina populaarsemaks u\u0308rituseks ja seda soosis ka kaunis ilm!\u201d arvas Espenberg"}, {"text_idx": "#000005", "text": "Suvepa\u0308evade kava pandi tema so\u0303nul kokku nii, et see oleks eelko\u0303ige meelelahutuslik ja laeks inimesi suvise positiivse energiaga su\u0308gistalviseks poliitika hooajaks, u\u0308tles Espenberg Uutele Uudistele. \u201cViisime la\u0308bi rahvalikke ja tradistioonilisemaid spordima\u0308nge, mille vo\u0303itjate seas paistsid silma Jo\u0303geva-Tartu ja Ja\u0308rva-Viljandi ringkonnad. Korraldasime poliitiliste skets\u030cide vo\u0303istluse, mille esikoht la\u0308ks jagamisele \u2013 vo\u0303itsid Po\u0303hja-Tallinna vo\u0303istkond skets\u030ciga BEXIT ja Tartu linna vo\u0303istkond skets\u030ciga \u201cSALAM ALEIKUM\u201d. Pingelise ja palju kirgi ku\u0308tnud viktoriinivo\u0303istluse vo\u0303itis Ja\u0308rva-ja Viljandimaa vo\u0303istkond. Traditsioonilised so\u0303idud merepurjekaga ja o\u0303htune tantsumaraton on alati populaarsed asjad olnud, nii ka seekord. Tantsuks ma\u0308ngis ansambel P.S.Troika ja diskor oli Eric So\u0303lg. U\u0308rituse pa\u0308evakavasse mahutasime siiski ka to\u0308isemaid arutelusid presidendivalimiste ja kohalike valimiste teemal programmiliste seisukohtade laiendamiseks ning toimusid mo\u0303ned to\u0308o\u0308toad. Brigaadikindral Alar Laaneman ra\u0308a\u0308kis tsiviilkaitse probleemidest ja erakonna kommunikatsioonino\u0303unik Holger Berg suhtlemisest meediaga.\u201d"}, {"text_idx": "#000006", "text": "\u201cMeil on paar korda aastas erakonnana vo\u0303imalus u\u0308le terve riigi kokku tulla ja ko\u0303igi oma mo\u0303ttekaaslastega u\u0308heo\u0303latunnet saada,\u201c so\u0303nas erakonna esimees Mart Helme. \u201eU\u0308ks neist on kongress, mis on siiski va\u0308ga tiheda ajakavaga to\u0308ine koosolek, seeto\u0303ttu pu\u0308u\u0308amegi suvepa\u0308evadest teha u\u0308ritust, kus inimesed saavad omavahel vabamalt suhelda ja meeskonnatunnetust tugevdada.\u201c"}]